Mestská časť Bratislava – Nové Mesto
Materiál na rokovanie
Miestneho zastupiteľstva
dňa: 15.12.2015

 

S p r á v a

z kontroly vykonania inventarizácie majetku MÚ B-NM ku dňu 31.12.2014, vrátane usporiadania rozdielov
___________________________________________________________________

Predkladá :                                                          	Materiál obsahuje :
---------------                                                                     -------------------------
Ing. Martin Böhm                                                       	1. Návrh uznesenia
miestny kontrolór	                                  		2. Dôvodovú správu
								3. Správu

Spracovateľ :                                                       	Stanovisko právnej skupiny :
------------------	                                                     --------------------------------------
Ing. Martin Böhm                                     	           nie je potreba právneho
miestny kontrolór	                                                     posúdenia

Na rokovanie prizvať :
------------------------------

RNDr. Jana Ondrová
vedúca oddelenia finančného
a hospodárskeho MÚ B-NM             

December 2015

Návrh uznesenia	

Miestne zastupiteľstvo  

A. schvaľuje  

Správu z kontroly vykonania inventarizácie majetku MÚ B-NM                ku dňu 31.12.2014, vrátane usporiadania rozdielov

B. ukladá  

1/ Spracovať internú smernicu o evidovaní, odpisovaní a presunoch majetku a internú smernicu o vyraďovaní a likvidácii majetku

	          	                            Zodpovedný: prednosta MÚ B-NM
         		          			Termín: 31.1.2016

    

a/  s pripomienkami

b/  bez pripomienok

Dôvodová správa

Na základe plánu kontrolnej činnosti Útvaru miestneho kontrolóra MČ B-NM              na II. polrok 2015, schváleného  Miestnym zastupiteľstvom MČ B-NM  uznesením     č.08/06 dňa 30.06.2015 a v súlade so Zásadami kontrolnej činnosti samosprávy       MČ B-NM, miestny kontrolór s pracovníkmi útvaru kontroly preveril vykonanie inventarizácie majetku MÚ B-NM ku dňu 31.12.2014, vrátane usporiadania rozdielov. Cieľom kontroly bolo preveriť zabezpečenie dôslednej evidencie inventarizovaného hmotného investičného majetku organizácie, peňažných prostriedkov, pohľadávok    a záväzkov, ako aj nehmotného majetku v správe a prenájme, formou riadne             a preukazne vykonanej inventarizácie majetku MÚ B-NM v súlade s § 6, ods.3, § 29 a § 30, zákona č. 431/2002 Z.z. o účtovníctve v znení n.p. a so Štatútom hl. m. SR Bratislavy, vrátane plnenia prijatých opatrení, navrhnutých ÚIK. 

S P R Á V A

z kontroly vykonania inventarizácie majetku MÚ B-NM ku dňu 31.12.2014, vrátane usporiadania rozdielov
___________________________________________________________________

	Miestny kontrolór mestskej časti Bratislava-Nové Mesto s pracovníkmi útvaru kontroly vykonal na základe plánu kontrolnej činnosti Útvaru miestneho kontrolóra  MČ B-NM na II. polrok 2015, schváleného uznesením MZ MČ B-NM č. 08/06 dňa 30.06.2015 a v súlade so Zásadami kontrolnej činnosti samosprávy MČ B-NM, kontrolu vykonania inventarizácie majetku MÚ B-NM ku dňu 31.12.2014, vrátane usporiadania rozdielov.
	
	Cieľom kontroly bolo preveriť zabezpečenie dôslednej evidencie inventarizovaného hmotného investičného majetku organizácie, peňažných prostriedkov, pohľadávok a záväzkov, ako aj nehmotného majetku v správe a prenájme, formou riadne a preukazne vykonanej inventarizácie majetku MÚ B-NM v súlade s § 6, ods.3, § 29 a § 30, zákona č.431/2002 Z.z. o účtovníctve v znení n.p. a so Štatútom hl. m. SR Bratislavy, vrátane plnenia prijatých opatrení, navrhnutých ÚIK. 
                                                                              
Program kontroly bol zameraný na :

1. Vedenie predpísanej evidencie majetku, organizačné zabezpečenie a vykonanie fyzickej inventúry majetku organizácie v súlade s inventúrnymi súpismi a vyradenie z evidencie majetok poškodený a neupotrebiteľný, v súlade so Zásadami hospodárenia s majetkom

2. Vykonanie dokladovej inventarizácie majetku organizácie, zameranej najmä na stav a evidenciu pohľadávok a záväzkov organizácie

3. Stav plnenia opatrení, vyplývajúcich zo Záverečnej správy o vykonaní riadnej inventarizácie majetku a záväzkov a rozdielu majetku a záväzkov k 31.12.2014, navrhnutých ÚIK a usporiadanie správy dlhodobého hmotného majetku s Magistrátom hl. m. SR Bratislavy. 

	Kontrolná skupina vykonávala zisťovanie kombinovanou kontrolou, t.j. štúdiom predložených dokladov súvisiacich s predmetom kontroly, porovnaním údajov           v inventúrnych súpisoch s údajmi v hlavnej knihe a fyzickým stavom, t.j. náhodným preverením stavu drobného hmotného majetku. 

	Porovnaním zisteného skutočného stavu so stavom požadovaným bolo preukázané, že kontrolované činnosti vykonania inventarizácie majetku MÚ B-NM boli zabezpečované nasledovne:

k bodu 1/
	
Zákon č.431/2002 Z.z. o účtovníctve v znení neskorších predpisov (n.p.) v § 6,    ods. 3, ukladá organizácii povinnosť inventarizovať majetok, záväzky a rozdiely majetku a záväzkov podľa § 29 a § 30. Inventarizáciou organizácia overuje či stav majetku, záväzkov a rozdielu majetku a záväzkov v účtovníctve zodpovedá skutočnosti. Inventarizácia poskytuje verný a pravdivý obraz o skutočnostiach, ktoré sú predmetom účtovníctva a o finančnej situácii účtovnej jednotky a zároveň zisťuje preukaznosť účtovníctva, ochranu majetku a zodpovednosť za majetok.

	Úlohou kontroly zabezpečenia a vykonania inventarizácie a jej výstupu je predovšetkým celkové zhodnotenie stavu zabezpečenia a vykonania inventarizácie s uvedením najzávažnejších nedostatkov, príčin ich vzniku a zodpovedných osôb a návrhu na prijatie opatrení k zabezpečeniu nápravy v kontrolovanej oblasti. 

	MÚ B-NM v zmysle zákona č.431/2002 Z.z. o účtovníctve v znení n.p.              a opatrenia MF SR č. MF/16786/2007-31 má spracovanú a schválenú „Smernicu pre vedenie účtovníctva“ (smernica), v znení Dodatku č.1 a Dodatku č. 2, podľa ktorej účtuje v sústave podvojného účtovníctva. Majetok sa v účtovníctve člení na analytických účtoch podľa zdrojov financovania (vlastný, zverený, cudzí). Vedie sa v podpornom programe podľa zdrojov financovania, nadobúdacej ceny, dátumu obstarania, názvu, podľa stredísk a miesta jeho uloženia. Člení sa podľa doby použiteľnosti a ceny na dlhodobý a krátkodobý. Obstaranie dlhodobého majetku sa vedie na analytických účtoch podľa jednotlivých investičných akcií, schválených        v rozpočte. Pozemky sú vedené na analytických účtoch v členení na vlastné              a zverené. Podrobne sú vedené v podpornom programe v členení podľa čísla parciel, výmery, ceny, listu vlastníctva. Pohľadávky sú vedené podľa druhu pohľadávky         v členení na daňové a nedaňové a podľa charakteru činnosti. Podrobná evidencia je vedená v podsystéme daní a poplatkov a v podsystéme zmlúv podľa variabilného symbolu. Záväzky sa vedú podľa jednotlivých subjektov. Pri vytváraní analytických účtov a analytickej evidencie sa postupuje v súlade so schválenou smernicou. Podľa tejto smernice sa majetok a záväzky členia:
-	Nehmotný majetok - práva priemyselného vlastníctva, autorské práva, počítačový softvér, projekty, výrobné a technologické postupy a pod., kde vstupná cena je vyššia ako 2.400,00 €, majetok má prevádzkovo-technické funkcie a technické zhodnotenie plne odpísaného majetku je vyššie ako 1.700,00 €.
-	Hmotný majetok - samostatne hnuteľné veci, prípadne súbory, ktorých vstupná cena je vyššia ako 1.700,00 € a prevádzkovo - technické funkcie dlhšie ako jeden rok. Medzi hmotný investičný majetok patria budovy a iné stavby, stroje, prístroje a zariadenia, dopravné prostriedky a iný majetok. Technickým zhodnotením sa rozumejú výdavky na dokončené nadstavby, prístavby a stavebné úpravy, rekonštrukcie a modernizácie prevyšujúce pri jednotlivom majetku 1.700,00 € za kalendárny rok.
-	Drobný nehmotný majetok (DNM) - ocenenie majetku je nižšie ako 2.400,00 € v jednotlivom prípade. Ide hlavne o softvér k počítačom. DNM v ocenení do 665,00 € sa účtuje do nákladov.
-	Drobný hmotný majetok (DHM) - majetok nakúpený od 170,00 € do 1.700,00 € v jednotlivom prípade, po nákupe účtuje sa na sklad, po výdaji zo skladu sa vedie operatívna evidencia tohto majetku.
-	DHM do 170,00 € sa účtuje priamo do spotreby.

	Oddelenie právne, podnikateľských činností, evidencie súpisných čísiel a správy pozemkov MÚ B-NM vedie evidenciu majetku nehnuteľností na základe listov vlastníctva a iných dokladov, ktorými sa overuje právny vzťah organizácie        k majetku. Majetok je vedený v členení na majetok vlastný a majetok zverený. Náhodnou kontrolou položkovitého súpisu zverovaného majetku neboli zistené nedostatky. Z uvedeného je zrejmé, o aký druh majetku ide (budovy, stavby, pozemky). 
	Oddelenie vnútornej správy, správy bytov a nebytových priestorov, referát správy majetku vedie evidenciu budov, hmotného majetku, drobného hmotného        a drobného nehmotného majetku. Táto evidencia je vedená v členení na strediská. Novonadobudnutým predmetom nad 1.700,00 € je referátom správy majetku pridelené inventárne číslo a následne sa vyhotovuje zápis o zaradení a prevzatí majetku do užívania. Novonadobudnuté predmety od 170,00 € do 1.700,00 € sú prijaté na sklad hospodárom miestneho úradu a podľa potreby sa vydávajú, o čom hospodár miestneho úradu informuje referát správy majetku, ktorý následne vydanému predmetu pridelí inventárne číslo a v evidencii si zaeviduje jeho umiestnenie. V prípade nákupu predmetov pre výpočtovú techniku sa tieto dávajú na sklad referátu výpočtovej techniky. V prípade výdaja predmetu na použitie, referát výpočtovej techniky informuje referát správy majetku o tejto skutočnosti a ten predmet zaeviduje do evidencie a vydá inventárne číslo. V prípade zmeny umiestnenia predmetu (zmena kancelárie) by sa táto skutočnosť mala oznámiť referátu správy majetku, aby si zmenu poznačil. Táto skutočnosť sa ale často nerealizuje a pri vykonávaní fyzickej kontroly pri inventarizácií sa často zisťujú zmeny, ktoré nie sú podchytené v evidencii a následne sa musia inventarizačné zoznamy prepracovávať, čo kontrolou inventarizačných zoznamov zistila aj kontrolná skupina. V prípade investičných akcií, ktoré sa realizujú v rámci rozpočtu mestskej časti, sa v čase realizácie vedú v účtovníctve v stave rozpracovanosti. Ukončené stavby, ktoré sa týkajú priamo Miestneho úradu, sa vedú na referáte vnútornej správy na základe „Zápisu o preberaní a odovzdaní stavby do užívania“ a „Zaraďovacieho protokolu“ v evidencii majetku. Ukončené stavby, týkajúce sa organizácií zriadených miestnym zastupiteľstvom, sa odovzdávajú „Zverovacím protokolom“, na základe ktorého si ich zapíšu do svojho majetku.
 
	MÚ B-NM odpisuje majetok rovnomerne na základe odpisového plánu prostredníctvom účtovných odpisov. Majetok je zaraďovaný do odpisových skupín v zmysle zákona č.595/2003 Z.z. o dani z príjmov v znení n.p.. Odpisovanie majetku je upravené v § 28 zákona č.431/2002 Z.z. o účtovníctve v znení n.p. Pre určenie doby životnosti sa vychádza z Metodiky výpočtu všeobecnej hodnoty nehnuteľností a stavieb, ktorú vydal Ústav súdneho inžinierstva v roku 2001 a vyhlášky MS SR      č.492/2004 Z.z., týkajúcej sa strojov, prístrojov, zariadení a dopravných prostriedkov. Kontrolou odpisovania bolo zistené, že poverená pracovníčka predkladá mesačne na referát účtovníctva oddelenia finančného a hospodárskeho odpisy podľa účtov (syntetika). Tieto obsahujú ceny odpisovania, oprávky, mesačný odpis, ročný odpis      a zostatkovú cenu v súlade s platnými normami.

Vedenie predpísanej evidencie majetku je na zodpovedajúcej úrovni. Evidencia majetku je vykonávaná v súlade s platnou Smernicou pre vedenie účtovníctva v znení dodatkov.
	Pre zabezpečenie vykonania fyzickej a dokladovej inventarizácie majetku, záväzkov a rozdielu majetku a záväzkov k 31.12.2014, vydal starosta MČ B–NM  Mgr. Rudolf Kusý, Príkaz starostu MČ B-NM č.8, zo dňa 28.10.2014. Príkaz bol vypracovaný v súlade s § 6, ods. 3, a § 29 a § 30 zákona o účtovníctve č.431/2002 Z. z. v znení n. p. a so Štatútom hl. m. SR Bratislavy.
	V Príkaze č.8 starosta MČ B-NM menoval Ústrednú inventarizačnú komisiu a deväť čiastkových inventarizačných komisii (ČIK) na vykonanie riadnej fyzickej a dokladovej inventarizácie majetku, záväzkov a rozdielu majetku a záväzkov       k 31.12.2014.
	Príkaz č.8 obsahoval okrem konkrétnych termínov výkonu a usporiadania rozdielov aj konkrétne určenie účtov, ktorých sa inventarizácia týka, vrátane určených osôb v ČIK na vykonanie dokladovej inventúry. Jednotlivé ČIK sa vo svojej činnosti riadili „Smernicou o inventarizácií“ vydanou dňa 20.10.2008 a „Metodickým pokynom na likvidáciu prebytočného a neupotrebiteľného majetku mestskej časti a majetku hlavného mesta zvereného do správy mestskej časti“, vydaným dňa 25. 6. 1998.

	Ústredná inventarizačná komisia riadila, koordinovala a kontrolovala výkon ČIK pri inventarizácii. Na základe predložených inventúrnych zápisov od ČIK  porovnala inventarizovaný stav s účtovným stavom v hlavnej knihe k 31.12.2014, posúdila návrhy a z nich vyplývajúce skutočnosti spracovala do „Záverečnej správy o vykonaní riadnej inventarizácie majetku a záväzkov a rozdielu majetku a záväzkov k 31.12.2014“, v ktorej navrhla opatrenia na nápravu zistených nedostatkov. Ústredná inventarizačná komisia v bode 8. Záverečnej správy navrhla vyradiť            z evidencie majetok poškodený a neupotrebiteľný na základe písomného návrhu ČIK v súlade so zásadami hospodárenia s majetkom MČ B-NM. Návrh na vyradenie majetku je vo výške 8.083,84 €.
	Starosta MČ B-NM Mgr. Rudolf Kusý vydal príkaz starostu č.1/2015 zo dňa 9.3.2015, v ktorom „Ukladá zamestnancom navrhnuté opatrenia splniť v určenom termíne tak, ako je uvedené v Záverečnej správe ÚIK zo dňa 31.1.2015“. Vydaním príkazu starostu MČ B-NM č.2/2015 zo dňa 24.4.2015, starosta zrušil opatrenie č.1 zo Záverečnej správy ÚIK zo dňa 31.1.2015 a uložil prehodnotiť uvedené rozpracované investičné akcie vedené na účte 042 – „Obstaranie dlhodobého hmotného majetku“ a možnosť ich realizácie odd. výstavby a investícii, vnútornej správy, správy bytov a nebytových priestorov aj prostredníctvom čerpania finančných prostriedkov z iných zdrojov a po prehodnotení opätovne predložiť starostovi návrh opatrenia na schválenie investičných akcií, ktoré budú vyradené ako zmarené investície.

	Kontrolná skupina vykonala námatkovým spôsobom fyzickú inventúru novonadobudnutého DHM a investičného majetku organizácie, jeho zaradenie          a predpísanú evidenciu na referáte správy majetku a porovnanie s inventúrnymi súpismi. Kontrolované boli :

- inventárne č.74713365, tlačiareň HP Laser Jet, výrobné č.CNG8G19BVR, v obstarávacej cene 219,84 €, faktúra č.F2014-0359, dodávateľ Juriga, s. r. o., Gercenova 3, 851 01  Bratislava, dátum obstarania 23.4.2014, dátum zaradenia 29.4.2014. Spôsob obstarania - kúpou, zaradené na MÚ B-NM do odd. vnútornej správy, správy bytov a nebytových priestorov - miestnosť č. 723, s rovnomerným daňovým i účtovným odpisom.

- inventárne č.74713402, laserová farebná tlačiareň HP LJ CP5225, výrobné č.CNGTG86128, v obstarávacej cene 1010,40 €, faktúra č.F2014-1176, dodávateľ Juriga, s. r. o., Gercenova 3, 851 01  Bratislava, dátum obstarania 15.8.2014, dátum zaradenia 28.8.2014. Spôsob obstarania - kúpou, zaradené na MÚ B-NM do odd. výstavby a investícií - miestnosť č. 704, s rovnomerným daňovým i účtovným odpisom.

- inventárne č.74713434, multifunkčné zariadenie HPLJM153 v obstarávacej cene 227,76 €, faktúra č.F2014-1468, dodávateľ omega IT SK s.r.o. Dvojkrížna 49,     821 06 Bratislava, dátum obstarania 20.10.2014, dátum zaradenia 30.10.2014. Spôsob obstarania - kúpou, zaradené na MÚ B-NM do odd. životného prostredia a územného plánovania - miestnosť č.514, s rovnomerným daňovým i účtovným odpisom.

- inventárne č.74713445, PC  Gigabyte B75-D3V v obstarávacej cene 277,07 €, faktúra č.F2014-1217, dodávateľ omega IT SK s.r.o. Dvojkrížna 49, 821 06 Bratislava, dátum obstarania 02.9.2014, dátum zaradenia 30.10.2014. Počítač poskladaný pracovníkmi IT referátu MÚ B-NM zo zakúpených dielov od jednej firmy, spolu zostavených 10 počítačov v cene nákupu súčiastok, všetky zaradené do majetku organizácie a následne do prevádzky s prideleným inventárnym číslom. Spôsob obstarania - kúpou, zaradený na MÚ B-NM do odd. právneho, podnikateľských činností, evidencie súpisných čísiel a správy pozemkov - miestnosť č.317, s rovnomerným daňovým i účtovným odpisom.
 
-	inventárne č.74713356, skriňa kovová v obstarávacej cene 186,36 €, faktúra č.F2014-0433, dodávateľ Alex kovový a školský nábytok, s. r. o., Hadovská 870, 945 01  Komárno, dátum obstarania 30.3.2014, dátum zaradenia 23.4.2014. Spôsob obstarania – kúpou, zaradené na MÚ B-NM do oddelenia právneho, podnikateľských činností, evidencie súpisných čísiel a správy pozemkov - chodba na 3. poschodí, s rovnomerným daňovým i účtovným odpisom.

	Ako konkrétny príklad zaradenia investičnej akcie do majetku organizácie si kontrolná skupina vybrala realizáciu akcie „Rekonštrukcie pri parku Biely kríž - časť pri PNS“. Jedná sa o roh Račianskej ul. a ul. Pri Bielom Kríži (verejná zeleň). Akcia sa skladala z montáže mobiliára, a to zábradlia Cydlinit o dĺžke 10,5 m, osadenia lavičky Vera a smetného koša Lena, vybudovania nového chodníka a rampy - šikmého chodníka a presunu PNS stánku. Investičná akcia má vlastnú inventárnu kartu dlhodobého hmotného a dlhodobého nehmotného majetku s inventárnym č.7471370 s dátumom obstarania 30.12.2014 a zaradenia do majetku organizácie dňa 18.6.2015 s dokladmi o zaradení; t.j. s faktúrami č.F2014-1849 a č.F2014-1850 (dodávateľské faktúry č.2014027 a č.2014028) spolu s obstarávacou a zostatkovou cenou 18.398,40 €. Spôsob obstarania - kúpou od dodávateľa: ARZA - Architektúra záhrad s. r. o., Urbárska 1, 851 10 Bratislava. Akcia je vedená na oddelení výstavby a investícií MÚ B-NM - územie na účte 021001 Stavby vlastné, s rovnomerným spôsobom odpisovania. 
Námatkovou kontrolou zaradenia majetku neboli zistené nedostatky.

	Kontrolná skupina kontrolou odpisovania zistila, že poverená pracovníčka predkladá mesačne na Oddelenie hospodárske a finančné MÚ B-NM - referát účtovníctva odpisy podľa účtov (syntetika), ktoré spĺňajú predpísané náležitosti, a to výšku ceny odpisovania, oprávky, mesačný odpis, ročný odpis a zostatkovú cenu v súlade s platnými normami.

	Kontrolná skupina preverila, na základe návrhu ČIK, vyradenie majetku, ktorý je poškodený a neupotrebiteľný z evidencie a jeho likvidáciu v súlade so Zásadami hospodárenia s majetkom. Výsledok preverenia je popísaný v bode 3/ ods. 8, tejto správy.  
Vzhľadom na vyššie uvedené, kontrolná skupina konštatuje, že stav na preverovanom úseku činnosti je na požadovanej úrovni, t.j. organizácia vedie evidenciu majetku prehľadne, v časovom slede a v členení na jednotlivé strediská na majetok vlastný a zverený a vykonaná inventarizácia bola v súlade s príslušnými právnymi normami. Nedostatkom sú zmeny umiestnenia DHM medzi jednotlivými kanceláriami bez oznámenia uskutočnenej zmeny referátu správy majetku, kde pri vykonávaní fyzickej kontroly pri inventarizácií sa často zisťujú zmeny, ktoré nie sú podchytené v evidencii a následne sa musia inventarizačné zoznamy prepracovávať.
K uvedenému zisteniu kontrolná skupina navrhuje prijať nápravné opatrenie,             v ktorom by bolo uložené spracovať internú smernicu o evidovaní, odpisovaní a presunoch majetku a smernicu o vyraďovaní a likvidácii majetku.

k bodu 2/

	Kontrolou vykonania dokladovej inventarizácie majetku MČ B-NM  porovnaním účtovného stavu v hlavnej knihe ku dňu 31.12.2014 so stavom uvádzaným                v inventúrnych súpisoch jednotlivých inventarizovaných účtov, ako aj so súvisiacimi dokladmi, preukazujúcimi stav majetku, bolo zistené nasledovné :

 - Dlhodobý nehmotný majetok  :
- účet 013 (software) – 92.602,59 €
Prírastok na účte bol vo výške 2.407,20 € (Geografický informačný systém ArsGIS for Desktop). 
Inventarizáciou nebol zistený  inventarizačný rozdiel.

- Dlhodobý hmotný majetok odpisovaný  :
- účet 021 (stavby) - 29.883.697,97 €, v tom: 
stavby vlastné - účet 021 001 - 15.867.298,88 €
stavby zverené z Magistrátu - účet 021 002 - 7.940.750,94 €
stavby z cudzích prostriedkov - účet 021 003 - 4.837.756,96 €
stavby vlastné - prevedené z Magistrátu - účet 021 011 - 1.237.891,19 €
Prírastky na účte predstavovali celkovo čiastku 416.542,82 €, v tom :
 - stavby vlastné : technické zhodnotenie DJ Robotnícka, rekonštrukcia nebytového priestoru na Kolibe - nájomca K. Marková, technické zhodnotenie Klubu dôchodcov na Sibírskej ul., 
- stavby zverené : Sociálno-prevádzková budova na Kalinčiakovej ul. 27/A, komunikácie a spevnené plochy, 
- stavby z cudzích prostriedkov : technické zhodnotenie nebytového priestoru          K. Marková. 
Úbytky na uvedenom účte boli vo výške 52.640,86 €	na základe protokolu o zverení DHM.
Inventarizáciou nebol zistený inventarizačný rozdiel. 
	Na základe dokladovej inventúry ČIK prijala 3 uznesenia :
1. Na účte 021 001 - stavby vlastné sú od roku 1993 nesprávne evidované investície (rekonštrukcie, opravy, dobudovania komunikácií, lávok, oporných múrov, detských ihrísk), ktoré boli zaraďované osobitne, hoci boli súčasťou zhodnotenia jednotlivých stavieb, sú však v súlade s verejným obstarávaním a účtovníctvom. Bolo by potrebné jednotlivé investície priradiť k príslušnej stavbe a v evidencii majetku ich evidovať ako zhodnotenie stavby k príslušnej stavbe.
2. Na účte 021 002 sú komunikácie v evidencii majetku zaradené na základe Dokladu o zaradení "Mag/2003". Tento doklad sa v evidencii MČ nenachádza a je nutné požiadať Magistrát o kópiu dokladu a chýbajúce údaje komunikácií, zverených Magistrátom z roku 2003 do evidencii majetku doplniť.
3. Na účte 021 002 - stavbu kotolne Vlárska zapísať do katastrálneho operátu           a zabezpečiť zverenie do správy MČ B-NM.

- účet 022 (samostatne hnuteľné veci) - 1.115.668,21 €,  v tom :
vlastné - účet 022 001 - 914.817,63 €
zverené - účet  022 002 - 162.475,39 €
z cudzích prostriedkov - účet 022 003 - 38.375,19 €
Prírastok na účte 022 001 bol vo výške 27.570,60 € (obstaranie hlasovacieho systému a obstaranie kamerového systému na Račianskom mýte) a na účte 022 003 vo výške 15.741,60 € (obstaranie kamerového systému na Račianskom mýte zo ŠR).
Inventarizáciou nebol zistený inventarizačný rozdiel.

- účet 023 (dopravné prostriedky) - 80.701,89 €, v tom :
vlastné - účet 023 001 - 75.390,86 €
z cudzích prostriedkov - účet 023 003 - 5.311,03 €
Inventarizáciou nebol zistený inventarizačný rozdiel

- účet 029 (ostatný dlhodobý hmotný majetok) - vlastný - 4.248,82 € (obnova kamenného stĺpa Božej Muky na Kamzíku)
Inventarizáciou nebol zistený inventarizačný rozdiel

- Dlhodobý hmotný majetok neodpisovaný :
- účet 031 (pozemky) - 29.693.710,07 €, v tom :
pozemky vlastné - účet 031 001 - 590.433,75 €
pozemky zverené - účet 031 002 - 22.869.027,80 €
pozemky vlastné (delimitácia Obvodný úrad) - účet 031 011 - 5.875,32 €
pozemky vlastné (v evidencii PPaSM) - účet 031 012 - 5.919.038,88 €
pozemok MÚ - vlastný - účet 031 013 - 113.376,02 €
pozemky - zverené Bytofond - účet 031 102 - 195.958,30 €
	Počiatočný stav pozemkov k 1.1.2014 bol vo výške 36.029.601,94 €. Prírastky v celkovej výške 185.536,64 € boli na účte 031 002 - pozemky zverené z Magistrátu hl. m. SR BA. Jednalo sa celkovo o 11 pozemkov zverených na základe zverovacích protokolov. Úbytky predstavovali čiastku spolu 6.521.428,51 €, z toho bolo                6 pozemkov vyradených na základe kúpnej zmluvy v celkovej výške 9.624,51 € a na základe protokolu o zverení nehnuteľného majetku a s ním súvisiacich práv                a záväzkov do správy rozpočtovej organizácie EKO - podniku bol nehnuteľný majetok vyradený  z evidencie MÚ vo výške 6.511.804,00 €.           
Vykonanou inventarizáciou nebol zistený inventarizačný rozdiel.

- účet 032 - umelecké diela a zbierky - vlastné - 43.786,20 € 
(Pamätná tabuľa na Račianskom mýte a Súborné umelecké dielo "Život" - Konská železnica).
Inventarizáciou nebol zistený inventarizačný rozdiel.

- účet 042 (obstaranie dlhodobého hmotného majetku) - 2.262.498,89 €
Inventarizáciou nebol zistený inventarizačný rozdiel.

	ČIK pri výkone inventarizácie uvedeného majetku zistila rozpracované položky v počte 11 a celkovej hodnote 68.610,90 € (projektové dokumentácie), u ktorých sa už nebude pokračovať pri ich realizácii. Vo svojom návrhu opatrení navrhla v zmysle zákona č.431/2002 Z.z. o účtovníctve v znení n.p. a zákona č.138/1991 Z.z.              o majetku obcí v znení n.p. predmetné položky predložiť na schválenie MZ MČ B-NM ako zmarené investície, nakoľko nedôjde k ich ukončeniu.  

- Pohľadávky :
	Stav krátkodobých pohľadávok k 31.12.2014 bol celkovo vo výške brutto 
1.000.744,15 €, v tom :
poskytnuté prevádzkové preddavky - účet 314 - 51.893,63 €  
pohľadávky voči dodávateľom - účet 315 - 2.271,62 € (dobropisy - preplatky ZSE)
pohľadávky z nedaňových príjmov obcí a VÚC a RO zriadených obcou a VÚC -    účet 318 - 854.761,92 €
pohľadávky z daňových  príjmov obcí a VÚC - účet 319 - 49.197,06 €
pohľadávky voči zamestnancom - účet 335 - 2.245,24 €
iné pohľadávky - účet - 378 – 40.374,68 €
	
	Kontrolou dokladov súvisiacich s vykonaním inventarizácie pohľadávok            (inventúrny súpis, hlavná účtovná kniha, súvaha, konto inventarizovaných účtov, celkový výmer daňovníkov a i.) neboli zistené nezrovnalosti. Bolo preukázané, že :
- Stav účtu 314 v celkovej výške 51.893,63 € tvorili poskytnuté prevádzkové preddavky Slovenskej pošte, súdnemu exekútorovi, záloha za služby ZŠ Riazanská 
(Školak klub) a záloha za služby správcovským spoločnostiam za byty a nebytové priestory.
Inventarizáciou nebol zistený inventarizačný rozdiel. 

- V rámci účtu 318 tvorilo najväčšie pohľadávky nájomné za nebytové priestory referátu správy bytov a nebytových priestorov (účet 318 007), a to vo výške 180.536,90 €. Na proti tomu preplatky za nebytové priestory za rok 2014 boli vo výške 1.589,81 €. 
Pohľadávky sú tvorené dlžobami nájomcov CZ CZ Exklusive, Ing. J. Gabriš, Kubalastav s. r.o., Mgr. M. Kereš, Midor s r.o., MS Sport Slovakia s r.o., Slovak Aktual s r.o., na ktoré bola podaná žaloba na OS, resp. sú v exekúcii. Jedna pohľadávka vo výške 4.757,15 € za obdobie II.-IV. štvrťrok 2000, vyúčtovanie           r. 1999, 2000 pôjde na odpis a jedna pohľadávka vo výške 5.472,10 € je riešená       v rámci splátok. 
Inventarizáciou nebol zistený inventarizačný rozdiel.

- U pohľadávok z daňových príjmov obcí a VÚC - účet 319 spolu vo výške    49.197,06 €, predstavovali pohľadávky dane za užívanie verejného priestranstva čiastku 41.863,48 €. Nedoplatky sa týkali 35 daňovníkov a najvyššie nedoplatky boli u daňovníka PS Stavby s.r.o. vo výške 11.814,30 € a u daňovníka Vamis Group        s.r.o. vo výške 10.406,80 €. 
Vykonanou inventarizáciou nebol zistený inventarizačný rozdiel.

- Stav účtu  335 - pohľadávky voči zamestnancom k 31.12.2014  bol vo výške 
2.245,24 € a tvorilo ho stravné zrazené zo mzdy 12/2014.
Inventarizáciou nebol zistený inventarizačný rozdiel.

- Stav účtu 378 - iné pohľadávky vo výške 40.374,68 € tvorili napr. pohľadávka voči Slovenskej pošte, fyzickej osobe, poisťovni, Nemocnici L. Dérera.
Inventarizáciou nebol zistený inventarizačný rozdiel.
 
-  Stav účtu 391 - opravné položky bol vo výške 421.730,07 €  
Predstavovali prechodné zníženie daňových a nedaňových pohľadávok, ktoré boli tvorené v súlade s vnútornou smernicou "Obeh účtovných dokladov" s lehotou po splatnosti 12 mesiacov vo výške 50%, s lehotou po splatnosti 24 mesiacov vo výške 100%.

- Záväzky :
	Kontrolou dokumentácie z vykonanej inventarizácie záväzkov neboli      zistené nedostatky. K  31.12.2014 boli záväzky celkovo vykazované vo výške      1.903.699,02 €,  z toho :
- rezervy vo výške 1.342.012,00 €. Jednalo sa o krátkodobé rezervy (účet 323) na odchodné, na zostavenie daňového priznania a na prebiehajúce súdne spory. 
Inventarizáciou nebol zistený  inventarizačný rozdiel.

- dlhodobé záväzky vo výške 3.689,31 €. Jednalo sa o záväzky zo sociálneho fondu (účet 472).
Inventarizáciou nebol zistený inventarizačný rozdiel.  

- krátkodobé záväzky vo výške 557.997,71 €, z toho :
- účet 321 (dodávatelia) – 8.780,72 € v tom :
DF č.20100095 - rekonštrukcia ZŠ s MŠ Odborárska vo výške 148,76 € so splatnosťou po uplynutí záručnej doby, DF č.20100108 - rekonštrukcia ZŠ s MŠ Odborárska vo výške 595,06 € so splatnosťou po uplynutí záručnej doby,               DF č.1401108391 - kopírovací papier vo výške 342,00 € so splatnosťou 31.12.2014, DF č.1400118 - výroba a vysielanie programov vo výške 7.660,00 € so splatnosťou 14.1.2015, DF č.1101465022 - aktualizácia (stavebný zákon) vo výške 40,41 € so splatnosťou 5.1.2015, DF č.390002049 - dobropis Kaufland vo výške - 5,51 €. 
Inventarizáciou nebol  zistený inventarizačný  rozdiel.

- účet 324 (prijaté preddavky za služby) - 192.159,15 € v tom :
preddavky za  služby spojené s užívaním bytov - 114.075,15 €
preddavky za služby spojené s užívaním nebytových priestorov - 73.184,64 €
preddavky za služby spojené s užívaním garáží - 705,18 €
nezúčtované preddavky na stravu v KD - 2.101,44 €
za starostlivosť o dieťa v jasliach - 2.092,74 €
Inventarizáciou nebol zistený  inventarizačný rozdiel.

- účet 326 (nevyfakturované dodávky) - 23.092,45 €
Nevyfakturované dodávky tvorili dodávateľské faktúry za služby a tovar (ZSE, Pohrebná služba, Kaufland a i.), poskytnuté v roku 2015, ktoré boli vyfakturované     v januári 2015. Úhrada faktúr bola realizovaná v roku 2015 podľa ich dátumu splatnosti. 
Inventarizáciou nebol zistený inventarizačný rozdiel.

- účet 331 (zamestnanci) - 112.476,79 €
Jednalo sa o záväzky voči zamestnancom (mzdy 12/2014).
Inventarizáciou nebol zistený inventarizačný rozdiel.

- účet 336 (zúčtovanie s inštitúciami) - 82.710,81 €
Jednalo sa o záväzky voči poisťovniam za mesiac XII/2014.
Inventarizáciou nebol zistený  inventarizačný  rozdiel.

- účet 342 (ostatné priame dane) - 20.693,45 €
Jednalo sa o daň z príjmu zamestnancov (mzdy 12/2014).
Inventarizáciou nebol zistený inventarizačný rozdiel.

- účet 357 (ostatné zúčtovanie rozpočtu obce a VÚC) - 18.112,18 €
Jednalo sa o nevyčerpanú dotáciu z MF SR na výkon prenesených kompetencií ŠR na Matrike vo výške 4,20 €. Výnosy z dotácii na výkon prenesených kompetencií sú : ZŠ s MŠ - 102,48 €, Školský úrad - 0,60 €, Stavebný úrad - 0,80 €, Matrika - 2,40 €, Evidencia obyvateľstva - 0,20 €, ŠFRB - 0,30 €. Výnosy z bežného transferu na okná a dvere pre ZŠ Sibírska boli vo výške 1,20 €. Nevyčerpaná dotácia na projekt "Domov - ochrana - bezpečie (II. etapa)" bola vo výške 18.000,00 € (zmluva č.26/BA/2014).  
Inventarizáciou nebol zistený  inventarizačný  rozdiel.

- účet 372 (transfery a ostatné zúčtovanie so subjektmi mimo v. s.) - 16.684,83 €,      v tom :
World Trading Real s.r.o.	- 4.000,00 €
Nadácia Pontis               	-    600,00 €
Bavint s r.o.                    	- 6.284,83 €
Ariola s r.o.                      	- 5.800,00 €
Organizácia prijala bežné transfery od uvedených subjektov na základe darovacej, resp. sponzorskej zmluvy.
Inventarizáciou nebol  zistený inventarizačný  rozdiel. 

- účet 379 (iné záväzky) - 83.287,33 €
Jednalo sa napr. o mylne zaslanú DzN (10 daňovníkov), preplatky z nájmu záhrad, preplatky za predajné automaty, preplatky za psa, preplatky za verejné priestranstvo a i. záväzky. Najväčšie iné záväzky sa týkali finančnej zábezpeky na dielo Obnova     a nadstavba MŠ na Odborárskej ul. vo výške 20.310,58 € (ZoD č.181/2013)              a  finančnej zábezpeky na dielo Výmena okien a zateplenie fasády ZŠ Cádrova ul. vo výške 9.015,10 € (ZoD č. 257/2013).
Inventarizáciou nebol zistený  inventarizačný rozdiel.

	Na základe zistených skutočností, kontrolná skupina hodnotí stav na úseku vykonania dokladovej inventarizácie majetku MČ B-NM za postačujúci. Inventarizácia bola vykonaná v súlade s § 29 a § 30 zák. č. 431/2002 Z.z. o účtovníctve v znení n.p.. Zistené skutočné stavy majetku boli zaznamenané v inventúrnych súpisoch, ktoré obsahovali zákonom stanovené náležitosti. Výsledky z porovnania účtovného stavu a skutočného stavu boli uvedené v inventarizačných zápisoch. Stav majetku vykazovaný v účtovníctve organizácie zodpovedal skutočnosti.

k bodu 3/

	V zmysle príkazu starostu mestskej časti Bratislava-Nové Mesto č.8/2014 na vykonanie riadnej inventarizácie bola menovaná Ústredná inventarizačná komisia, ktorá riadila, koordinovala a kontrolovala výkon inventarizácie. Na základe predložených inventúrnych súpisov od čiastkových inventarizačných komisií ústredná inventarizačná komisia porovnala inventarizovaný stav s účtovným stavom v hlavnej knihe k 31.12.2014 a overila, či stav majetku a záväzkov v účtovníctve zodpovedá skutočnosti. Zo zistených záverov spracovala „Záverečnú správu o vykonaní riadnej inventarizácie majetku a záväzkov a rozdielu majetku a záväzkov k 31.12.2014“ v ktorej konštatuje :
- inventúrou zistený skutočný stav súhlasí s účtovným stavom 
- inventarizáciou neboli zistené inventarizačné rozdiely
- postup a priebeh vykonania inventarizácie bol dodržaný.

	Ústredná inventarizačná komisia na základe predložených inventúrnych zápisov a z nich vyplývajúcich skutočností navrhla opatrenia na nápravu zistených nedostatkov:

1. „Pri vykonaní inventarizácie účtu 042 – Obstaranie dlhodobého hmotného majetku sú zaúčtované rozpracované investičné akcie – projektové dokumentácie. Vzhľadom k tomu, že sa nebude pokračovať v ich realizácii v súlade so zákonom č.431/2002 o účtovníctve v znení n.p. a v náväznosti na zákon č.138/1991 Zb. o majetku obcí v znení n.p., navrhujeme projektové dokumentácie Miestnemu zastupiteľstvu schváliť ako zmarené investície. Týka sa to nasledovných investícií:
042-107 PD rekonštrukcia bleskozvodu ZŠ Za kasárňou 	828,00 €
042-113 Rekonštrukcia budovy MÚ (štúdie) 	4.398,58 €
042-117 Detské ihrisko – Revit.park Hálkova	1.200,00 € 
042-216 PD Rekonštrukcia Vančurova ul.	5.200,00 €
042-223 Štúdia umiestnenia EKO-podniku 	7.889,70 €
042-250 PD Bárdošova – spevnenie 	 8.500,00 €
042-267 PD Ľudové námestie – rekonštrukcia	10.344,00 € 
042-275 PD Fotovoltaické zariadenie na budove MÚ	2.160,00 €
042-288 PD Rekonštrukcia bytového domu Odborárska	8.760,62 €
042-306 PD Štúdia – Nový EKO-podnik 	 9.680,00 €
Spolu: 	58.960,00 €

	Oddelenie výstavby a investícií pripraví materiál Miestnemu zastupiteľstvu na schválenie zmarených investícií v termíne do 31.05.2015.“

	V súvislosti s vyššie uloženým opatrením ÚIK, bol požiadaný o vyjadrenie vedúci Oddelenia výstavby a investícií, vnútornej správy, správy bytov a nebytových priestorov /OVaIVSSBaNP/:
„Kontrolovaný subjekt pripravoval na rokovanie miestnej rady /31.03.2015/ materiál „návrh na schválenie predefinovania navrhovaných investičných na zmarené investície.“ Materiál bol z rokovania stiahnutý a daný na prepracovanie. Druhú verziu materiálu pripravoval kontrolovaný subjekt na rokovanie miestnej rady /28.04.2015/. Dňa 17.marca bol na pokyn štatutára MČ navrhovaný materiál na zmarené investície z rokovania miestnej rady stiahnutý. Dňa 24.04.2015 na Príkaz starostu MČ BNM č.2/2015 kontrolovaný subjekt plnenie tohto bodu zastavuje a ďalej sa riadi pokynom príkazu starostu“.
„V súčasnosti prebieha príprava návrhu na riešenie úlohy v spolupráci s referátom účtovníctva, a to tak, že projektové dokumentácie investícií, na žiadosť kontrolovaného subjektu, referát účtovníctva zaradí do bežných nákladov.“

K uvedenému vyjadreniu boli kontrolnej skupine predložené prílohy, potvrdzujúce skutočnosti uvedené vo vyjadrení k opatreniu uloženého ÚIK.

2. „Urýchliť konanie o usporiadanie majetku k nižšie uvedeným položkám účtu 042 s Magistrátom Hlavného mesta SR Bratislavy:
042-157 Lopenícka ulica - technická infraštruktúra - stavba bola ukončená v roku 2006 - stavba je v užívaní
042-176 Tupého ul. - technická infraštruktúra - verejné osvetlenie - stavba bola ukončená preberacím protokolom v mesiaci septembri 2007 - stavba je v užívaní
042-192 Verejné osvetlenie Chrasťová ul. - stavba ukončená preberacím protokolom  v roku 2007 - stavba je v užívaní.
	Oddelenie výstavby a investícií predloží relevantné doklady predmetných investícií oddeleniu podnikateľskému, právnemu a správy majetku, ktoré odporučí právoplatný postup na usporiadanie správy predmetného majetku v termíne do 28.03.2015.“

	V súvislosti s vyššie uloženým opatrením ÚIK, bol požiadaný o vyjadrenie vedúci OVaIVSSBaNP:
	„Kontrolovaný subjekt v tejto veci konal v súlade s navrhovaným opatrením a v predpísanom termíne si splnil svoju povinnosť.“

	K uvedenému bol kontrolnej skupine doložený interný list zo dňa 26.03.2015, adresovaný Oddeleniu právnemu, podnikateľských činností, evidencie súpisných čísel a správy pozemkov (OPPČESČaSP) so žiadosťou o vypracovanie odporúčania na postup a spôsob zverenia majetku podľa doloženej dokumentácie v súlade so Zásadami hospodárenia a nakladania s majetkom MČ B-NM a s majetkom zvereným jej do správy hl. m. SR Bratislava. OPPČESČaSP podľa opatrenia navrhnutého ÚIK spracuje odporúčanie v termíne do 30.11.2015.
	V čase konania kontroly uvedené opatrenie splnené nebolo. Podľa vyjadrenia zodpovedných zamestnancov kontrolovaného subjektu, uvedená úloha je v štádiu riešenia.

3. „Stavby vlastné sú od roku 1993 nesprávne evidované v programe evidencie majetku. Sú to rekonštrukcie, opravy, dobudovanie komunikácií, lávok, oporných múrov, detských ihrísk. Uvedené technické zhodnotenia stavieb boli zaraďované osobitne. Technické zhodnotenie priradiť k príslušnej stavbe v evidencii majetku v termíne do 30.06.2015.“

	V súvislosti s vyššie uloženým opatrením ÚIK bol požiadaný o vyjadrenie vedúci OVaIVSSBaNP:
	„Kontrolovaný subjekt v tejto veci konal. Vo veci detských ihrísk oslovil EKO-podnik VPS a požiadal ho o spoluprácu pri identifikovaní jednotlivých prvkov a ich buď vyradenie z evidencie alebo zverenie hracích prvkov do majetku EKO-podniku VPS. V oblasti evidencie rekonštrukcií, komunikácií, lávok, oporných múrov, musí kontrolovaný subjekt prerokovať toto riešenie s profesionálnym účtovníkom, ktorý vypracuje metodický materiál ako technické zhodnotenie (realizované a odpisované od roku 1993) priradiť k príslušnej stavbe.“

	K uvedenému bol kontrolnej skupine doložený list riaditeľa EKO-podniku VPS zo dňa 23.06.2015 - odpoveď na žiadosť o súčinnosť ohľadom majetku, ktorého prílohou bol predmetný majetok s vyjadrením sa o jeho stave.

4. „Komunikácie (na účte 021 002) sú v evidencii majetku zaradené na základe Dokladu o zaradení: „Mag/2003“. Tento doklad sa v evidencii majetku MČ nenachádza. Je nutné požiadať Magistrát o kópiu dokladu Mag/2003 a chýbajúce základné údaje komunikácií (číslo listu vlastníctva, parc. číslo, výmera) zverených Magistrátom z roku 2003 do evidencii majetku doplniť s termínom do 31.12.2015.“
	
	V súvislosti s vyššie uloženým opatrením ÚIK bol požiadaný o vyjadrenie vedúci OVaIVSSBaNP:
	„Kontrolovaný subjekt v tejto veci konal a zistil, že Magistrát žiadnu kópiu dokladu Mag/2003 nemá a ani netuší, čo by mohol spisový materiál označený Mag/2003 obsahovať.“

	K uvedenému bola kontrolnej skupine doložená e-mailová korešpondencia s Magistrátom hl. m. SR Bratislava - Oddelením správy majetku, ktorá zodpovedá vyjadreniu vedúceho oddelenia o predmetnej komunikácii (Kyjevská, Tupého bez zverovacích protokolov k uvedeným inžinierskym objektom).

5. „Stavbu kotolne Vlárska ul. Bratislava /inventárne číslo 629, na účte 021 002/ zapísať do katastrálneho operátu a zabezpečiť proces zverenia do správy MČ B-NM s termínom do 31.12.2015.“

	V súvislosti s vyššie uloženým opatrením ÚIK bol požiadaný o vyjadrenie vedúci OVaIVSSBaNP:
	„Kontrolovaný subjekt v tejto veci konal a naďalej koná. Naposledy, dňa 19.05.2015 urgoval zabezpečenie všetkých relevantných úkonov k zápisu vlastníckych práv oddelenie správy nehnuteľností na Magistráte HM SR BA.“

	K uvedenému bol kontrolnej skupine doložený list – „Urgencia“ zo dňa 19.05.2015 adresovaný Magistrátu hl. m. SR Bratislava, ktorým bolo opätovne požiadané (08.02.2014) o zabezpečenie všetkých základných administratívnych a právnych úkonov k zápisu vlastníckych práv a zápisu práva správcu zverenej stavby do katastrálneho operátu Správy katastra pre hl. m. SR Bratislava s tým, že proces zverenia uvedeného majetku nie je od roku 1992 riadne zaevidovaný. Do času konania kontroly neboli urgované úkony zabezpečené, resp. MÚ B-NM nebol upovedomený o riešení predmetnej záležitosti.

6. „Fyzickou inventúrou ČIK zistila, že drobný majetok v jednotlivých miestnostiach je popresúvaný a nesúhlasí s inventúrnym súpisom v jednotlivých miestnostiach. Referent evidencie majetku vykoná presuny v inventárnych hárkoch na základe predložených inventúrnych súpisov. Označí majetok čitateľným inventárnym číslom. Vyvesí aktuálny inventúrny súpis majetku na viditeľnom mieste v jednotlivých miestnostiach. Odporúčame referentovi evidencie majetku aktuálne zosúladiť prevody majetku s miestnym zoznamom raz štvrťročne s termínom do 31.03.2015.“

	V súvislosti s vyššie uloženým opatrením ÚIK bol požiadaný o vyjadrenie vedúci OVaIVSSBaNP:
	„Kontrolovaný subjekt v tejto veci čiastočne koná. Referent evidencie majetku nevykonal kompletné presuny v inventárnych hárkoch na základe predložených inventárnych súpisov. Ani označenie majetku čitateľným inventárnym číslom nie je kompletné. Aktuálne inventúrne súpisy nie sú vyvesené.“

7. „Povinnosť pracovníkov, pri sťahovaní  nahlasovať prevody medzi miestnosťami referentovi evidencie majetku prostredníctvom tlačiva „prevodky“. Týka sa to hlavne počítačov, monitorov, tlačiarní a pod. s termínom trvalým.“

	V súvislosti s vyššie uloženým opatrením ÚIK bol požiadaný o vyjadrenie vedúci OVaIVSSBaNP:
	„Keďže si zamestnanci MÚ MČ BNM neplnili alebo plnia sporadicky svoju povinnosť, kontrolovaný subjekt navrhol text príkazu prednostu na dôsledné plnenie tejto povinnosti a návrh formulár prevodky.“

	V čase konania previerky nebolo uvedené opatrenie, ktoré navrhla ÚIK, plnené. Bude prijatý nový pracovník poverený týmito činnosťami.

8. „Vyradiť z evidencie majetku poškodený, neupotrebiteľný majetok na základe návrhu ČIK v súlade so zásadami hospodárenia s majetkom. Pripraviť návrh na vyradenie majetku do zastupiteľstva. Návrh na vyradenie majetku je vo výške 8.083 € (v prílohe) v termíne do 30.06.2015.“

	V súvislosti s vyššie uloženým opatrením ÚIK  kontrolnej skupine bol doložený interný list č.634/2015 zo dňa 19.05.2015 - Návrh na vyradenie neupotrebiteľného a prebytočného majetku, adresovaný starostovi MČ B-NM.
	Na základe uvedeného listu bol starostovi MČ B-NM predložený návrh na vyradenie a likvidáciu prebytočného a neupotrebiteľného majetku mestskej časti na základe Príkazu starostu mestskej časti Bratislava-Nové Mesto č.1/2015, v súlade s bodom 8/ Záverečnej správy o vykonaní riadnej inventarizácie majetku a záväzkov a rozdielu k 31.12.2014 a v súlade s § 11 Zásad hospodárenia a nakladania s majetkom Mestskej časti Bratislava-Nové Mesto a s majetkom zvereným jej do správy hlavným mestom SR Bratislava. K uvedenému bol doložený zoznam majetku na vyradenie. 
	Kontrolnej skupine bol predložený k nahliadnutiu zoznam neupotrebiteľného majetku na vyradenie. Zoznam obsahuje inventárne čísla, názov majetku, obstarávaciu cenu a dátum zaradenia. Doložené inventárne karty vyradeného hmotného majetku obsahujú všetky náležitosti súvisiace s označením, obstaraním, odpisovaním a vyradením majetku uvedeného v zozname.
Opatrenia navrhnuté ÚIK, vyplývajúce zo Záverečnej správy o vykonaní riadnej inventarizácie majetku a záväzkov a rozdielu majetku a záväzkov k 31.12.2014 neboli splnené v plnom rozsahu.
	K bodu 1/ opatrení ÚIK prednosta MÚ B-NM zadal na operatívnej porade dňa 16.7.2015 úlohu č.28b/ - „Pre investičné akcie, ktoré sú zamerané a evidované na účte 042 – vypracovať materiál na schválenie do MZ“. Úloha je pravidelne vyhodnocovaná na operatívnej porade prednostu MÚ B-NM.
	
Z á v e r :

	Vykonanou kontrolou inventarizácie majetku MÚ B-NM neboli zistené nedostatky závažného charakteru a stav na preverovaných úsekoch činností je na požadovanej úrovni. K nedostatku uvedenom v bode 1/ tejto Správy, týkajúceho sa vypracovania internej smernice o vyraďovaní a likvidácii majetku bol preverovaným subjektom predložený návrh nápravného opatrenia, ktoré je premietnuté v návrhu uznesení prekladanej Správy.